
[bookmark: _Hlk215657829]Na osnovu člana 10 Zakona o podsticajnim mjerama za razvoj istraživanja i inovacija („Službeni list CG“, br. 51/25), Zakona o inovacionoj djelatnosti („Službeni list CG“, br. 82/20 i 53/25), Zakona o naučnoistraživačkoj djelatnosti („Službeni list CG“, br. 51/25), Strategije pametne specijalizacije Crne Gore 2026-2031 (Zaključak Vlade br. 11-011/26-2054/3 od 4. juna 2026. godine), Programa za nauku i inovacije 2026-2030 (Zaključak Vlade br. 11-011/25-4803/3, od 25. decembra 2025. godine), Programa za sticanje statusa korisnika podsticajnih mjera, način dodjele, korišćenja, rokova, kao i maksimalnih intenziteta podsticajnih mjera br. 13/633/26-7134/1 od 23. jula 2026. godine  i Odluke o raspisivanju Konkursa za sticanje statusa korisnika podsticajnih mjera za razvoj istraživanja i inovacija u 2026. godini, br. 13/1-633/26-7135/1, od 23. jula 2026. godine 



MINISTARSTVO PROSVJETE, NAUKE I INOVACIJA
objavljuje
KONKURS
za sticanje statusa korisnika podsticajnih mjera za razvoj istraživanja i inovacija u 2026. godini 


Predmet Konkursa  je utvrđivanje subjekata koji ispunjavaju uslove za sticanje statusa korisnika podsticajnih mjera radi podsticanja razvoja inovacija i naučnog istraživanja, u skladu sa Zakonom o inovacionoj djelatnosti, Zakonom o naučnoistraživačkoj djelatnosti i Zakonom o podsticajnim mjerama za razvoj istraživanja i inovacija.


[bookmark: _Toc31631519]Cilj Konkursa je podsticanje ulaganja privatnog sektora u razvoj inovacija mikro, malih i srednjih preduzeća te licenciranih naučnoistraživačkih ustanova, u svrhu razvojnih i inovativnih aktivnosti, radi jačanja njihovog inovacionog i naučnoistraživačkog kapaciteta. 



A.	IZNOS SREDSTAVA PODRŠKE ZA PROJEKTE/PROGRAME

Ukupna planirana sredstva za realizaciju ovog Konkursa iznose 2.900.000,00 €.

I  Iznos finansijske podrške po pojedinačnom inovacionom projektu/programu: 

	Nivo tehnološke spremnosti
	Opis nivoa tehnološke spremnosti

	TRL 0 – Ideja
Do 20.000,00 € 
	Inicijalna ideja o tehnološkom rješenju, bez sprovedenih istraživanja ili eksperimentalnih dokaza.

	TRL 1 – Osnovna istraživanja
Do 50.000,00 € 
	Utvrđena osnovna naučna načela i započeta razmatranja njihove moguće primjene. Nema eksperimentalnih dokaza. Predstavlja najniži nivo tehnološke spremnosti.

	TRL 2 – Formulacija koncepta
Do 50.000,00 € 
	Definisani osnovni koncept i potencijalna primjena tehnologije. Izvršene analitičke studije i početna laboratorijska razmatranja bez praktične validacije.

	TRL 3 – Primijenjena istraživanja
Do 50.000,00 € 
	Potvrđen koncept kroz početna laboratorijska ispitivanja. Pokrenute aktivnosti istraživanja i razvoja s ciljem dokazivanja izvodljivosti tehnologije (proof of concept).

	TRL 4 – Prototip – osnovni nivo
Do 100.000,00 €
	Razvijen osnovni prototip i testiran u laboratorijskim uslovima. Osnovne komponente tehnologije integrisane i provjerene u kontrolisanom okruženju.

	TRL 5 – Prototip – napredni nivo
Do 100.000,00 €
	Prototip testiran u simuliranom, ali relevantnom okruženju. Integrisane ključne tehnološke komponente i pomoćni sistemi.

	TRL 6 – Prototip visokog stepena spremnosti
Do 100.000,00 € 
	Prototip testiran u relevantnim uslovima sa performansama bliskim očekivanim. Potvrđena funkcionalnost sistema u realnim uslovima rada.

	TRL 7 – Demonstracija sistema
Do 200.000,00 € 
	Tehnologija demonstrirana u operativnim, pretkomercijalnim uslovima. Uklonjeni ključni tehnički i proizvodni rizici. Prototip blizu konačnog rješenja.

	TRL 8 – Finalni proizvod
Do 400.000,00 €
	Tehnologija završena i potvrđena kroz testiranje u planiranim uslovima. Proizvodni proces stabilizovan i spreman za komercijalnu upotrebu.

	TRL 9 – Komercijalna primjena
Do 400.000,00 €
	Tehnologija u potpunosti implementirana i dostupna na tržištu. Potvrđena funkcionalnost u punom operativnom kapacitetu.



NAPOMENA: Finansijska podrška po pojedinačnom inovacionom projektu na TRL nivoima 8 i 9 može se dodijeliti samo jednom. 

II  Iznos finansijske podrške za licencirane naučnoistraživačke ustanove: 
Licencirana naučnoistraživačka ustanova može, po osnovu ovog Konkursa, ostvariti finansijsku podršku u iznosu do 350.000,00 € godišnje za realizaciju jednog ili više naučnoistraživačkih projekata utvrđenih programom naučnoistraživačke djelatnosti ustanove.
Naučnoistraživački projekti mogu obuhvatati fundamentalna istraživanja, industrijska istraživanja i/ili eksperimentalni razvoj. Ukupan iznos finansijske podrške koji jedna licencirana naučnoistraživačka ustanova može ostvariti po osnovu ovog Konkursa ne može preći 350.000,00 € godišnje, bez obzira na broj projekata i vrstu istraživanja.




B.	OPRAVDANI TROŠKOVI
I Opravdani troškovi inovativnih programa/projekata:
· su direktno povezani sa realizacijom projekta inovacije;
· nastaju tokom perioda realizacije projekta;
· su stvarni, dokazivi i evidentirani u poslovnim knjigama korisnika;
· su neophodni za razvoj, testiranje ili komercijalizaciju inovacije;
· nijesu povezani sa redovnim poslovanjem korisnika.
Neopravdani su troškovi koji se odnose na uobičajene operativne aktivnosti korisnika koje nijesu u neposrednoj vezi sa projektom.
 Kategorije opravdanih troškova
Troškovi osoblja
Obuhvataju bruto zarade zaposlenih angažovanih na projektu (istraživači, inženjeri, tehničari i drugo osoblje), proporcionalno vremenu angažovanja na projektu.
Troškovi moraju biti potkrijepljeni:
· ugovorima o radu
· evidencijom radnog vremena (timesheet)
· obračunima zarada
· IOPPD obrascima.
Troškovi angažovanja po ugovoru o djelu
Troškovi angažovanja fizičkih lica po osnovu ugovora o djelu ili sličnih ugovora prihvatljivi su ukoliko:
· su direktno povezani sa projektnim aktivnostima;
· predstavljaju specifičnu ekspertizu;
· nijesu u funkciji zamjene stalno zaposlenih.
Ovi troškovi mogu iznositi najviše 20% ukupnih opravdanih troškova projekta, odnosno maksimalno 20 % primljene donacije.
 Troškovi podugovaranja
Troškovi podugovaranja odnose se na:
· istraživanja po ugovoru;
· tehničke usluge;
· razvoj specifičnih komponenti;
· licence, znanje i patente pribavljene od trećih lica.

Uslovi:
· moraju biti ugovoreni po tržišnim uslovima (arm’s length);
· ne mogu obuhvatati ključne aktivnosti projekta koje mora realizovati korisnik;
· moraju biti jasno definisani i obrazloženi u projektnom predlogu.
Troškovi podugovaranja mogu iznositi najviše 30% ukupne vrijednosti donacije.
Troškovi podugovaranja i troškovi angažovanja po ugovoru o djelu ne mogu se koristiti za finansiranje istih aktivnosti.
Troškovi opreme i instrumenata
Prihvatljivi su troškovi nabavke ili amortizacije opreme koja se koristi za projekat, proporcionalno vremenu korišćenja u okviru projekta.
Troškovi materijala i potrošnih dobara
Obuhvataju:
· sirovine
· komponente
· laboratorijski materijal
· prototipske elemente.
 Indirektni (režijski) troškovi
Indirektni troškovi obuhvataju troškove koji su neophodni za realizaciju projekta, ali se ne mogu direktno pripisati pojedinačnim aktivnostima (npr. administracija, zakup prostora, komunalije).
Ovi troškovi mogu iznositi najviše 20% ukupnih direktnih troškova projekta, odnosno najviše do 20% primljenje donacije. 
Troškovi putovanja
Prihvatljivi su troškovi putovanja i smještaja ukoliko su direktno povezani sa projektom, uključujući:
· sastanke sa partnerima
· učešće na stručnim događajima
· aktivnosti validacije inovacije
· susrete sa investitorima ili potencijalnim korisnicima
· aktivnosti komercijalizacije.
Troškovi komercijalizacije i promocije inovacije
Prihvatljivi su troškovi koji se odnose na:
· testiranje proizvoda/usluge u realnim uslovima
· pilotiranje i demonstraciju
· validaciju tržišta i poslovnog modela
· učešće na sajmovima i prezentacijama
· izradu promotivnih materijala direktno vezanih za inovaciju
· ciljane digitalne promotivne aktivnosti u svrhu testiranja tržišta.
 Neprihvatljivi su:
· troškovi opšteg marketinga
· kontinuirane promotivne aktivnosti preduzeća
· branding koji nije vezan za konkretan inovacioni projekat.
Intenzitet podrške
Maksimalni intenzitet podrške iznosi do 50% opravdanih troškova projekta, dok je korisnik obavezan da obezbijedi najmanje 50% sopstvenog učešća i propisan je Programom za sticanje statusa korisnika podsticajnih mjera, način dodjele, korišćenja, rokova, kao i maksimalnih intenziteta podsticajnih mjera koji je sastavni dio ovog konkursa. 
II Opravdani troškovi naučnoistraživačkih projekata su:
a. Troškovi za fundamentalno istraživanje
Eksperimentalni ili teorijski rad obavljen kako bi se stekla nova znanja o osnovnim načelima pojava i vidljivih činjenica, bez predviđene neposredne tržišne primjene ili upotrebe.
Opravdani troškovi su:
· (a) troškovi osoblja: istraživača, tehničara i ostalog pomoćnog osoblja u obimu u kojem su zaposleni na projektu;
· (b) troškovi instrumenata i opreme, u obimu i za period u kojem se koriste za projekat (ukoliko se ne koriste tokom čitavog vijeka trajanja, opravdanim se smatraju troškovi amortizacije koji odgovaraju trajanju projekta, u skladu sa računovodstvenim standardima);
· (c) troškovi zgrada i zemljišta, u obimu i za period u kojem se koriste za projekat. Za zgrade se opravdanim troškovima smatraju samo troškovi amortizacije, izračunati u skladu sa opšteprihvaćenim računovodstvenim načelima, koji odgovaraju trajanju projekta. Za zemljište, opravdani troškovi su troškovi komercijalnog prenosa i stvarni kapitalni troškovi;
· (d) troškovi istraživanja koje se sprovodi na osnovu ugovora, znanja i patenata, koji su kupljeni ili je za njih pribavljena licenca od trećih strana po uslovima „van dohvata ruke“, kao i troškovi konsultantskih i drugih odgovarajućih usluga, koje se koriste isključivo za projekat;
· (e) dodatni režijski troškovi i drugi troškovi poslovanja nastali neposredno kao rezultat projekta.
Iznos pomoći za svaki projekat se utvrđuje na osnovu raspoloživih sredstava Ministarstva, s tim da je maksimalni intenzitet 100% opravdanih troškova.
b. Troškovi za industrijsko istraživanje
Planirano istraživanje ili kritički pregled u cilju sticanja novih znanja i vještina za razvoj novih proizvoda, procesa ili usluga, odnosno za postizanje značajnog poboljšanja postojećih proizvoda, procesa ili usluga. Može obuhvatiti stvaranje sastavnih djelova složenih sistema i može uključivati izradu prototipova u laboratorijskom okruženju ili u okruženju sa simuliranim interfejsima postojećih sistema, kao i pilot-linija, ako je to neophodno za industrijsko istraživanje, i naročito za validaciju generičke tehnologije.
Opravdani troškovi su:
· (a) troškovi osoblja: istraživača, tehničara i ostalog pomoćnog osoblja u obimu u kojem su zaposleni na projektu;
· (b) troškovi instrumenata i opreme, u obimu i za period u kojem se koriste za projekat (ukoliko se ne koriste tokom čitavog vijeka trajanja, opravdanim se smatraju troškovi amortizacije koji odgovaraju trajanju projekta, u skladu sa računovodstvenim standardima);
· (c) troškovi zgrada i zemljišta, u obimu i za period u kojem se koriste za projekat. Za zgrade se opravdanim troškovima smatraju samo troškovi amortizacije, izračunati u skladu sa opšteprihvaćenim računovodstvenim načelima, koji odgovaraju trajanju projekta. Za zemljište, opravdani troškovi su troškovi komercijalnog prenosa i stvarni kapitalni troškovi;
· (d) troškovi istraživanja koje se sprovodi na osnovu ugovora, znanja i patenata, koji su kupljeni ili je za njih pribavljena licenca od trećih strana po uslovima „van dohvata ruke“, kao i troškovi konsultantskih i drugih odgovarajućih usluga koje se koriste isključivo za projekat;
· (e) dodatni režijski troškovi i drugi troškovi poslovanja nastali neposredno kao rezultat projekta.
Iznos pomoći za svaki projekat se utvrđuje na osnovu raspoloživih sredstava Ministarstva, s tim da je maksimalni intenzitet 50% opravdanih troškova.
c. Troškovi koji se odnose na eksperimentalni razvoj
Sticanje, kombinovanje, oblikovanje i upotreba postojećih naučnih, tehnoloških, poslovnih i drugih relevantnih znanja i vještina u cilju razvoja novih ili značajno poboljšanih proizvoda, procesa ili usluga (npr. djelatnosti u cilju konceptualnog definisanja, planiranja i dokumentovanja novih proizvoda, procesa ili usluga).

Opravdani troškovi su:
· (a) troškovi osoblja: istraživača, tehničara i ostalog pomoćnog osoblja u obimu u kojem su zaposleni na projektu;
· (b) troškovi instrumenata i opreme, u obimu i za period u kojem se koriste za projekat (ukoliko se ne koriste tokom čitavog vijeka trajanja, opravdanim se smatraju troškovi amortizacije koji odgovaraju trajanju projekta, u skladu sa računovodstvenim standardima);
· (c) troškovi zgrada i zemljišta, u obimu i za period u kojem se koriste za projekat. Za zgrade se opravdanim troškovima smatraju samo troškovi amortizacije, izračunati u skladu sa opšteprihvaćenim računovodstvenim načelima, koji odgovaraju trajanju projekta. Za zemljište, opravdani troškovi su troškovi komercijalnog prenosa i stvarni kapitalni troškovi;
· (d) troškovi istraživanja koje se sprovodi na osnovu ugovora, znanja i patenata, koji su kupljeni ili je za njih pribavljena licenca od trećih strana po uslovima „van dohvata ruke“, kao i troškovi konsultantskih i drugih odgovarajućih usluga koje se koriste isključivo za projekat;
· (e) dodatni režijski troškovi i drugi troškovi poslovanja nastali neposredno kao rezultat projekta.
Iznos pomoći za svaki projekat se utvrđuje na osnovu raspoloživih sredstava Ministarstva, s tim da je maksimalni intenzitet 25% opravdanih troškova.

C.	DRŽAVNA POMOĆ 
[bookmark: _GoBack]Državna pomoć po ovom Konkursu dodjeljuje se za inovacione programe/projekte i naučnoistraživačke programe/projekte, u skladu sa odobrenom šemom državne pomoći - Programom za sticanje statusa korisnika podsticajnih mjera, način dodjele, korišćenja, rokove, kao i maksimalnih intenziteta podsticajnih mjera, po Okviru za državnu pomoć za istraživanje i razvoj i inovacije (2022/C 414/01) - Prilog 2D. 

Državna pomoć (podsticaji) po ovom Programu realizuje se na način što se donatorima odobrava preusmjeravanje poreza na dohodak fizičkih lica, odnosno poreza na dobit pravnih lica, dok se donirana sredstva prosljeđuju subjektima inovacione djelatnosti i licenciranim naučnoistraživačkim ustanovama – korisnicima sredstava donacije, za sprovođenje inovacionih i naučnoistraživačkih projekata i programa

Donirana sredstva moraju biti uplaćena na poseban račun potencijalnog korisnika sredstava donacije, da bi se obezbijedilo namjensko trošenje i lakša kontrola podsticajnih sredstava.

Donatori stiču status korisnika podsticajnih mjera, a korisnici sredstava su korisnici državne pomoći. 





D.	USLOVI ZA PRIJAVLJIVANJE
Na Konkurs se mogu prijaviti fizička i pravna lica sa sjedištem u Crnoj Gori koja obavljaju inovacionu djelatnost te fizička i pravna lica koja doniraju sredstva startapovima/spinofovima, licenciranim naučnoistraživačkim ustanovama ili Fondu za inovacije Crne Gore, a u skladu sa članom 7 Zakona o podsticajnim mjerama za razvoj istraživanja i inovacija.


E.	SADRŽAJ PRIJAVE 
Prijavnu dokumentaciju čine:
I Za pravno lice koje obavlja inovacionu djelatnost:
1) Zahtjev za sticanje statusa korisnika podsticajnih mjera;
2) Izvod iz CRPS-a; 
3) Rješenje o upisu u Registar inovacione djelatnosti za pravno lice koje obavlja inovacionu djelatnost; 
4) Uvjerenje Poreske uprave o izmirenim poreskim obavezama na dan podnošenja zahtjeva (pribavlja Ministarstvo po službenoj dužnosti);
5) Uvjerenja CRPS-a i Privrednog suda da podnosilac zahtjeva nije u stečajnom postupku ili postupku likvidacije (pribavlja Ministarstvo po službenoj dužnosti);
6) Izjava podnosioca zahtjeva da nije povezano lice, u smislu zakona kojim se uređuju privredna društva, sa pravnim i fizičkim licima koja su korisnici podsticajnih mjera, za vrijeme trajanja statusa korisnika podsticajnih mjera (ovjerena kod notara ili u sudu, sa izvodom iz CRPS-a);
7) Izjava podnosioca zahtjeva da nije osnivač ili suosnivač naučnoistraživačke ustanove i subjekta inovacione djelatnosti i sa njima povezanih lica koja su već ostvarila pravo na podsticajne mjere u skladu sa ovim zakonom, za vrijeme trajanja statusa korisnika podsticajnih mjera;
8) Ukoliko je podnosilac zahtjeva bio korisnik sredstava donacije po osnovu Konkursa za sticanje statusa korisnika podsticajnih mjera za razvoj istraživanja i inovacija u 2025. godini, uz prijavu obavezno dostavlja Izvještaj o realizaciji inovacionog projekta i korišćenju sredstava donacije, na propisanom obrascu koji je sastavni dio ovog Konkursa.


II Za fizičko lice koje obavlja inovacionu djelatnost:
1) Zahtjev za sticanje statusa korisnika podsticajnih mjera;
2) Izvod iz CRPS-a; 
3) Rješenje o upisu u Registar inovacione djelatnosti, za fizičko koje obavlja inovacionu djelatnost; 
4) Uvjerenje Poreske uprave o izmirenim poreskim obavezama na dan podnošenja zahtjeva (pribavlja Ministarstvo po službenoj dužnosti);
5) Izjava podnosioca zahtjeva da nije povezano lice, u smislu zakona kojim se uređuju privredna društva, sa pravnim i fizičkim licima koja su korisnici podsticajnih mjera, za vrijeme trajanja statusa korisnika podsticajnih mjera;
6) Izjava podnosioca zahtjeva da nije osnivač ili suosnivač naučnoistraživačke ustanove i subjekta inovacione djelatnosti i sa njima povezanih lica koja su već ostvarila pravo na podsticajne mjere u skladu sa ovim zakonom, za vrijeme trajanja statusa korisnika podsticajnih mjera;
7) Ugovor sa stranim pravnim licem po kojem ostvaruje prihod;
8) Ukoliko je podnosilac zahtjeva bio korisnik sredstava donacije po osnovu Konkursa za sticanje statusa korisnika podsticajnih mjera za razvoj istraživanja i inovacija u 2025. godini, uz prijavu obavezno dostavlja Izvještaj o realizaciji inovacionog projekta i korišćenju sredstava donacije, na propisanom obrascu koji je sastavni dio ovog Konkursa.

III Za pravno lice koje donira u inovacionu ili naučnoistraživačku djelatnost (zahtjev podnosi donator):
1) Zahtjev za sticanje statusa korisnika podsticajnih mjera;
2) Izvodi iz CRPS-a (za donatora i primaoca donacije);
3) Rješenje o upisu u Registar inovacione djelatnosti za pravno lice koje donira u inovacionu ili naučnoistraživačku djelatnost;
4) Rješenje o upisu u Registar inovacione djelatnosti ili Registar licenciranih naučnoistraživačkih ustanova (za primaoca donacije); 
5) Uvjerenja Poreske uprave o izmirenim poreskim obavezama na dan podnošenja zahtjeva  za donatora i primaoca donacije (pribavlja Ministarstvo po službenoj dužnosti);
6) Uvjerenja CRPS-a i Privrednog suda da donator i primalac donacije nijesu u stečajnom postupku ili postupku likvidacije (pribavlja Ministarstvo po službenoj dužnosti);
7) Izjava donatora da nije povezano lice sa primaocem donacije, u smislu zakona kojim se uređuju privredna društva, sa pravnim i fizičkim licima koja su korisnici podsticajnih mjera, za vrijeme trajanja statusa korisnika podsticajnih mjera (ovjerena kod notara ili u sudu, sa izvodom iz CRPS-a); 
8) Izjava donatora da nije osnivač ili suosnivač naučnoistraživačke ustanove i subjekta inovacione djelatnosti i sa njima povezanih lica koja su već ostvarila pravo na podsticajne mjere u skladu sa ovim zakonom, za vrijeme trajanja statusa korisnika podsticajnih mjera;
9) Ugovor o donaciji od najmanje 15.000 € startapovima ili spinofovima upisanim u Registar inovacione djelatnosti, odnosno  od najmanje 10.000 € licenciranim naučnoistraživačkim ustanovama upisanim u Registar licenciranih naučnoistraživačkih ustanova ili Fondu za inovacije (ovjeren kod notara sa priloženim izvodima iz CRPS-a). Ugovor o donaciji mora da sadrži broj žiro računa primaoca donacije na koji će se uplatiti donacija i koji će biti predmet kontrole Komisije, naziv inovacionog projekta ili naučnoistraživačkog programa;
10)  Okvirni finansijski plan inovacionog projekta ili naučnoistraživačkog programa; 
11)  Ukoliko je primalac donacije naučnoistraživačka ustanova - Izjava ovlašćenog lica ustanove o neekonomskim aktivnostima i vrsti istraživanja;
12) Ukoliko je primalac donacije bio korisnik sredstava donacije po osnovu Konkursa za sticanje statusa korisnika podsticajnih mjera za razvoj istraživanja i inovacija u 2025. godini, uz prijavu se obavezno dostavlja Izvještaj o realizaciji inovacionog projekta, odnosno naučnoistraživačkog programa/projekta i korišćenju sredstava donacije, sačinjen i ovjeren od strane korisnika sredstava donacije, na propisanom obrascu koji je sastavni dio ovog Konkursa.


IV Za fizičko lice koje donira u inovacionu ili naučnoistraživačku djelatnost:
1. Zahtjev za sticanje statusa korisnika podsticajnih mjera;
2. Izvodi iz CRPS-a (za donatora i primaoca donacije);
3. Rješenje o upisu u Registar inovacione djelatnosti za fizičko lice koje donira u inovacionu ili naučnoistraživačku djelatnost; 
4. Rješenje o upisu u Registar inovacione djelatnosti ili Registar licenciranih naučnoistraživačkih ustanova (za primaoca donacije); 
5. Uvjerenja Poreske uprave o izmirenim poreskim obavezama na dan podnošenja zahtjeva  za donatora i primaoca donacije (pribavlja Ministarstvo po službenoj dužnosti);
6. Uvjerenja CRPS-a i Privrednog suda da donator i/ili primalac donacije nijesu u stečajnom postupku ili postupku likvidacije (pribavlja Ministarstvo po službenoj dužnosti);
7. Izjava donatora da nije povezano lice sa primaocem donacije, u smislu zakona kojim se uređuju privredna društva, sa pravnim i fizičkim licima koja su korisnici podsticajnih mjera, za vrijeme trajanja statusa korisnika podsticajnih mjera (ovjerena kod notara ili u sudu, sa izvodom iz CRPS-a) 
8. Izjava donatora da nije osnivač ili suosnivač naučnoistraživačke ustanove i subjekta inovacione djelatnosti i sa njima povezanih lica koja su već ostvarila pravo na podsticajne mjere u skladu sa ovim zakonom, za vrijeme trajanja statusa korisnika podsticajnih mjera;
9. Ugovor o donaciji  od najmanje 5.000 € startapovima ili spinofovima upisanim u Registar inovacione djelatnosti, odnosno licenciranim naučnoistraživačkim ustanovama upisanim u Registar licenciranih naučnoistraživačkih ustanova ili Fondu za inovacije ( ovjeren kod notara sa priloženim izvodima iz CRPS-a). Ugovor o donaciji mora da sadrži broj žiro računa primaoca donacije na koji će se uplatiti donacija i koji će biti predmet kontrole Komisije, naziv inovacionog projekta ili naučnoistraživačkog programa;
10. Okvirni finansijski plan inovacionog projekta ili naučnoistraživačkog programa; 
11. Ukoliko je primalac donacije naučnoistraživačka ustanova - Izjava ovlašćenog lica ustanove o neekonomskim aktivnostima i vrsti istraživanja;
12. Ukoliko je primalac donacije bio korisnik sredstava donacije po osnovu Konkursa za sticanje statusa korisnika podsticajnih mjera za razvoj istraživanja i inovacija u 2025. godini, uz prijavu se obavezno dostavlja Izvještaj o realizaciji inovacionog projekta, odnosno naučnoistraživačkog programa/projekta i korišćenju sredstava donacije, sačinjen i ovjeren od strane korisnika sredstava donacije, na propisanom obrascu koji je sastavni dio ovog Konkursa.
[bookmark: _Hlk236055227]
NAPOMENA: Primaoci donacije – startapovi/spinofovi moraju imati Rješenje o upisu u Registar inovacione djelatnosti sa definisanim TRL-om a licencirane naučnoistraživačke ustanove moraju imati Rješenje o upisu u Registar licenciranih naučnoistraživačkih ustanova. 

Donatori koji su već upisani u Registar inovacione djelatnosti se ne moraju ponovo upisivati.

F.   POSTUPAK ADMINISTRATIVNE PROVJERE I RAZMATRANJA PRIJAVA  

[bookmark: _Hlk139406177]Formalnu ispunjenost uslova za učešće na Konkursu (administrativnu provjeru) vršiće Ministarstvo. Nakon administrativne provjere, sve prijave koje su ispunile tražene uslove, biće upućene Komisiji na razmatranje.

Za podnosioca zahtjeva, odnosno primaoca donacije, koji je bio korisnik sredstava donacije po osnovu Konkursa za sticanje statusa korisnika podsticajnih mjera za razvoj istraživanja i inovacija u 2025. godini, Komisija će, prije razmatranja prijave za dodjelu novih sredstava, izvršiti kontrolu dostavljenog izvještaja o realizaciji projekta/programa i korišćenju prethodno dodijeljenih sredstava donacije.

U dalji postupak razmatranja može biti upućena samo prijava za koju Komisija, na osnovu dostavljenog izvještaja i prateće dokumentacije, utvrdi namjensko korišćenje prethodno dodijeljenih sredstava i da pozitivno mišljenje o realizaciji projekta/programa u izvještajnom periodu.

Sredstva se dodjeljuju prema redosljedu podnošenja potpunih i urednih prijava za koje je, nakon sprovedenog postupka administrativne provjere i razmatranja od strane Komisije, utvrđeno da ispunjavaju uslove propisane ovim Konkursom, do utroška raspoloživih sredstava.


G.	ROK ZA REALIZACIJU INOVACIONIH PROGRAMA / PROJEKATA  / NAUČNOISTRAŽIVAČKIH PROGRAMA
Trajanje predloženih projekata u koje je izvršena donacija može biti najduže do 3 godine, a u zavisnosti od raspoloživih sredstava/inteziteta državne pomoći.


H.	NAČIN I ROK ZA DOSTAVLJANJE PRIJAVA ZA STICANJE STATUSA KORISNIKA PODSTICAJNIH MJERA

Rok za podnošenje prijava na Konkurs je do 31. decembra 2026. godine do 13 časova i 30 minuta, odnosno do utroška ukupno raspoloživih sredstava.
Konkursna dokumentacija je dostupna na veb stranici Ministarstva. 

NAPOMENA: Prijave se u originalu predaju na arhivu Ministarstva prosvjete, nauke i inovacija, Vaka Đurovića bb, 81 000 Podgorica.

Radno vrijeme Arhive Ministarstva sa strankama: 
· od 9:30h do 11:00h;
· od 11:30h do 13:30h.


I. KONTAKT OSOBA U MINISTARSTVU PROSVJETE, NAUKE I INOVACIJA
Ivan Čović, Direktorat za inovacije i pametnu specijalizaciju
Kontakt telefon: 020 410 148, 
Kontakt e-mail: ivan.covic@mpni.gov.me 

